
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 66
                                                              din 26 martie 2020
privind prelungirea unor contracte de închiriere, încheiate cu 

persoane fizice și o întreprindere familială

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 7.905/13.03.2020 şi la Consiliul Local Sighișoara cu nr. 8.702/24.03.2020, de referatul de aprobare, înregistrat cu nr. 7.908/13.03.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că se impune prelungirea unor contracte de închiriere, încheiate cu persoane fizice și o întreprindere familială, având ca obiect spațiul cu altă destinație decât locuință, precum și teren aferent construcțiilor – proprietatea chiriașiilor, terenuri ocupate de construcții (balcon, scări acces, rampă de acces la bancomat și magazin, chioșc comercializare flori), respectiv lotul de teren nr. 2 închiriat în vederea expunerii și comercializării tablourilor, picturilor, desenelor, țesăturilor, în sistem simeză, al căror termen va expira la data de 31.03.2019, 31.05.2020, 14.07.2020 și 15.07.2020;
Având în vedere clauza din contractele de închiriere, al căror termen va expira la data de  31.03.2019, 31.05.2020, 14.07.2020 și 15.07.2020, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că terenurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art.  858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 7.907/13.03.2020, prin care se propune prelungirea unor contracte de închiriere, încheiate cu persoane fizice și o întreprindere familială;
     Având în vedere avizele favorabile ale comisiilor de buget și juridică;
În temeiul art. 129 alin. (2) lit. „c”, alin. (6) lit. ,,aˮ și „b”, alin. (14), art. 139 alin. (1), alin. (3) lit. ,,gˮ şi art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E :

Art. 1. (1) Se aprobă prelungirea contractului de închiriere nr. 161/2008, așa cum a fost modificat și completat prin actele adiționale nr. 1 - 5, încheiat cu doamna Sandu Rodica, titulară a ÎNTREPRINDERII FAMILIALE SANDU A RODICA, având ca obiect spațiul situat în Municipiul Sighișoara, str. Cositorarilor nr. 1 - 3, compus din două încăperi, în suprafață de 24 mp., cu destinația de toaletă publică, al cărui termen va expira la data de 31.03.2020.
(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 2/2010, așa cum a fost modificat și completat prin actul adițional nr. 1/2015, încheiat cu doamna Ularu Genoveva, având ca obiect terenul în cotă indiviză de 128 mp. din suprafața totală de 1.036 mp., înscris în C.F. nr. 58793 Sighișoara, nr. C.F. vechi 2643, cu nr. top. 845, cu destinația de teren curte (28 mp.) și teren grădină (100 mp.), aferent construcției – apartamentul nr. III, înscris în C.F. nr. 2643/III, cu nr. cad. 845/III, proprietatea chiriașului în cotă de ½ părți, situat în Municipiul Sighișoara, str. Șt.O.Iosif nr. 45, al cărui termen va expira la data de 31.03.2020.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 3. (1) Se aprobă prelungirea contractului de închiriere nr. 255/2017, încheiat cu domnul Ciobanu Adrian și soția acestuia, doamna Ciobanu Mihaela, având ca obiect terenul ocupat de construcția – balcon, aferent apartamentului nr. 2, situat în Municipiul Sighișoara, str. Crizantemelor, nr. 36, bl. 413, ap. 2, înscris în C.F. nr. 50045 – C1 – U2 Sighișoara (nr. C.F. vechi 9572/II, cu nr. top. 3495/20/II), în suprafață de 10 mp., cu destinația de teren ocupat de construcția – balcon aferent apartamentului nr. 2, proprietatea chiriașilor, al cărui termen va expira la data de 31.03.2020.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 4. (1) Se aprobă prelungirea contractului de închiriere nr. 223/2010, așa cum a fost modificat și completat prin actul adițional nr. 1/2015, încheiat cu domnul Horumb Cosmin, având ca obiect terenul în suprafață de 3 mp., ocupat de construcția – scări de acces la apartamentul nr. 3, proprietatea chiriașului în cotă de 1/1 părți, înscris în C.F. nr. 9197/III, cu nr. cad. 3072/13/3, situat în Municipiul Sighișoara, str. Gării, nr. 3, sc. C, al cărui termen va expira la data de 31.05.2020.

(2) Începând cu data de 01.06.2020, chiria va fi de 15 lei/an, respectiv de 5 lei/mp./an, stabilită conform art. 1, litera c) din anexa nr. 8 la Hotărârea Consiliului Local Sighişoara nr. 203/28.11.2019 şi va fi indexată anual cu indicele de inflaţie.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 5. (1) Se aprobă prelungirea contractului de închiriere nr. 220/2010, așa cum a fost modificat și completat prin actul adițional nr. 1/2015, încheiat cu domnul Jilavu Stelian - Radu, având ca obiect terenul în suprafață de 6 mp., ocupat de construcția – rampă de acces la bancomat și magazin (apartamentul nr. 19, cu destinația de spațiu comercial), proprietatea chiriașului căsătorit cu doamna Jilavu Cristina, în cotă de 1/1 părți ca bun comun, înscris în C.F. nr. 50283 – C1 – U6, C.F. vechi nr. 9506/XIX, cu nr. top. 3338/1/6/XIX, situat în Municipiul Sighișoara, str. Mihai Viteazu, nr. 34, bl. 305 – 1.C, al cărui termen va expira la data de 31.05.2020.

(2) Începând cu data de 01.06.2020, chiria va fi de 30 lei/an, respectiv de 5 lei/mp./an, stabilită conform art. 1, litera c) din anexa nr. 8 la Hotărârea Consiliului Local Sighişoara nr. 203/28.11.2019 şi va fi indexată anual cu indicele de inflaţie.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 6. (1) Se aprobă prelungirea contractului de închiriere nr. 57/2013, așa cum a fost modificat și completat prin actele adiționale nr. 1 - 6, încheiat cu TOFALVI V. VENCEL ÎNTREPRINDERE FAMILIALĂ, având ca obiect lotul de teren nr. 2, în suprafață de 2,00 mp., situat în Municipiul Sighișoara, Piața Muzeului f. nr., în zona Turnului Fierarilor, la limita de est a spațiului verde cuprins între Turnul cu Ceas și Biserica Mănăstirii, în vederea expunerii și comercializării tablourilor, picturilor, desenelor, țesăturilor, în sistem simeză, al cărui termen va expira la data de 14.07.2020.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractelor de închiriere este de 1 (un) an.

(4) Prelungirea contractului de închiriere se va face prin act adiţional.

Art. 7. (1) Se aprobă prelungirea contractului de închiriere nr. 1054/2007, așa cum a fost modificat și completat prin actele adiționale nr. 1 - 9, încheiat cu doamna SANDU RODICA, titulară a Întreprinderii Familiale Sandu A Rodica, având ca obiect terenul ocupat de construcția – chioșc comercializare flori, proprietatea chiriașului, în suprafață de 4 mp., situat în Municipiul Sighișoara, str. 1 Decembrie 1918 f.nr., al cărui termen va expira la data de 15.07.2020. 

(2) Chiria este cea stabilită prin contractul de închiriere şi va fi indexată cu indicele de inflație semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.

Art. 8.  Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.
Art. 9. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Șoneriu Mihai - Marcel       
                                            Contrasemnează pentru legalitate
                                   SECRETARUL GENERAL al municipiului,

                                                               Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  9 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic.
18 ex.

B.A.
